Aušra Garunkšnytė

Aušra Garunkšnytė (g. 1991 m. birželio 18 d. Ukmergėje)  – Lietuvos ilgų nuotolių ir maratono bėgikė, paralimpietė. Paraatletų čempionatuose varžosi T12 grupėje, kurioje sportininkų regėjimo laukas mažesnis nei 5 laipsnių spindulio. A. Garunkšnytę maratonuose lydi gidas.Aušra Garunkšnytė: „Jeigu ne bėgimas, nežinau, kokia dabar būčiau“ parateam.lt 

 Biografija 

Gimusi ir augusi Ukmergėje, tėvų sprendimu nuo 7 metų išvyko mokytis į Vilnių – Lietuvos aklųjų ir silpnaregių ugdymo centrą. Baigusi vidurinę mokyklą, įstojo ir mokėsi Lietuvos edukologijos universitete, kuriame studijavo socialinę pedagogiką ir žurnalistiką.Tokijo paralimpiadai besiruošiančią ukmergiškę užgrūdino sportas gzeme.lt

Turėdama įgimtą regos negalią (matė 6 procentais viena akimi) mokykloje pradėjo užsiiminėti sportu, išbandė įvairias sporto šakas, kol atrado save lengvojoje atletikoje. Pirmasis treneris buvo kūno kultūros mokytojas Linas Balsys. Ilgai dalyvavo vidutinių nuotolių bėgimo varžybose, buvo savo klasėje daugkartinė Lietuvos čempionė. 

2017 m. ji nutarė išmėginti jėgas maratono distancijoje. 2019 m. Londono maratone užėmė 4 vietą savo negalios klasėje ir pelnė bilietą į 2021 m. Tokijo vasaros paralimpines žaidynes, tačiau jas turėjo praleisti dėl traumos.Aušra Garunkšnytė parateam.lt Po patirtos traumos pradėjo dirbti su treneriu Jonu Žakaičiu, maratonus bėgioti su gido pagalba.Garunkšnytė apie maratoną Paryžiuje: būsiu užsispyrusi ir atliksiu darbą iki galo lrt.lt

2024 m. Paryžiaus vasaros paralimpinėse žaidynėse ji tapo pirmąja moterimi maratonininke, atstovaujančia Lietuvai paralimpinėse žaidynėse.

 Šaltiniai 

 Nuorodos 

 Aušra Garunkšnytė paralympic.org

Kategorija:Silpnaregiai ir neregiai
Kategorija:Lietuvos paralimpiečiai
Kategorija:Lietuvos ilgų nuotolių bėgikai
Kategorija:Lietuvos neįgaliųjų lengvaatlečiai